JY LEES NOU Groter as 8 – kom ons vier!
Jennifer Aniston se ope brief onlangs op Huffington Post het weer die klem op body shaming geplaas. Elkeen se liggaam is uniek en moet gevier word – en dié modelle is 'n bewys daarvan ...
Maar sy het vrede oor haar Mej. SA-reis ... (Sy het nie onder die top-vyf geëindig nie.)
Maar drome word waar, en vandag is sy in Hamburg, Duitsland, om as plusgroot model (oftewel curvy model) vir OKAY Models te werk! FOTO Marnus Meyer Marciel is klein-klein geleer om in haar drome te bly glo.
- Marciel Hopkins
Vir die voorbereiding van Mej. SA was Marciel 'n nommer 12, maar nou is sy weer 'n nommer 14, haar natuurlike jeans-grootte!
"Ek het op 'n gewone manier gewig opgetel. Ek was sowat 7 maande (4 maande voor die wedstryd afgeskop het tot met die kroningsaand) op 'n baie streng regime om my maerder lyf te behou, maar volg nou 'n volhoubare eet- en oefenprogram." FOTO Marnus Meyer Marciel is nie meer so hard op haarself om in 'n sekere nommer te pas nie.
"Ek fokus eerder op my gesondheid en op dinge wat my goed en gemaklik laat voel. 'n Nr.12-broekgrootte is nie noodwendig die gesondste opsie vir my liggaam nie, hoewel mense gedink het ek lyk wonderlik. Elke mens se lyf is uniek en maerwees beteken nie noodwendig 'gesond' nie.''
As model met 'n 16-rokgrootte is Ashley 'n rolmodel en liggaamsaktivis wat gereeld by hoërskole in Amerika praat oor selfbeeld, selfaanvaarding en vroulike bemagtiging. Met sowat 1,9 miljoen volgelinge op Instagram en meer as 1,2 miljoen op Facebook is haar loopbaan goed op dreef. Geen wonder Forbes het haar gelys as een van 30 jongmense onder 30 (Kuns en Styl) om dop te hou nie. Nou het sy die wêreld wéér aan die gons. Waar ons baie celebs gewoonlik net sien ná die Photoshop-kwas hulle beetgehad het, deel Ashley haar lyf op sosiale media – met baie trots en sonder enige Photoshop.